section_heading: "Push-pull" vlakovi
paragraph_text: Jako rijetko vlakovi velikih brzina imaju lokomotivu. U tom se slučaju obično koriste kao "push-pull" vlakovi, tj. imaju lokomotivu na jednom kraju, a na drugom imaju posebnu vagon-upravljačnicu, čije se komande (obično električnim putem) prenose lokomotivi. Taj se sastav odabire kako bi se izbjeglo mijenjanje lokomotive u krajnjim kolodvorima, i time se može ubrzati promjena pravca i interval vožnje. Takav sustav i nije pravi motorni vlak u doslovnom smislu.